Ди Бэракъыр
Сонэ Абдулчэрим
Къэбэрдей-Балъкъэру
Дэ ди лъахэ дыщэм
Дахэщ и бэракъыу
Къэралыгъуэ фащэр.
ЗэгъэкIуа плъыфищу
Жьым хосыхь бэракъыр, —
Iуащхьэмахуэ тетщи,
Зыми хэгъуэщэнкъым.
Ар зи благъэ уафэм
Кусэ щIыхур ейкъэ,
Зи Iыхьлым и плъыфэу
ЩхъуантIи абы хэлъкъэ.
Махуэм и нурышхуэ
Хужьу пхрышащи,
Ди гурылъхэр нэхуу
Мис абы къыхощыр.
Къэбэрдей-Балъкъэру
Дэ ди лъахэ дыщэм
Дахэщ и бэракъыу
Къэралыгъуэ фащэр.
Зетхьэнщ дэ бэракъыр
И дамыгъэу лIыгъэм,
Дэ дгъэлъапIэу лъэпкъыр
ДытеIэбэу гугъэм.
